Arsenij Golovko

Arsenij Grigorjevitsj Golovko (russisk: Арсений Григорьевич Головко) (1906–1962) var en sovjetisk admiral. Under andre verdenskrig var han sjef for den sovjetiske Nordflåten og spilte der en rolle i det frigjøringen av Finnmark 1944–45.Sandvik, Harald: Frigjøringen av Finnmark 1944–1945, Oslo: Gyldendal, 1975, s. 86.

Golovko gikk inn i den sovjetiske flåten i 1925. I 1928 avsluttet han sjøoffisersskolen i Leningrad og ble deretter beordret til ulike poster i flåten. I 1937 og 1938 deltok han på republikansk side i den spanske borgerkrigen. Etter å ha vendt tilbake til Sovjetunionen begynte Golovko på sjøkrigsskolen. Golovko ble i juli 1940 sjef for Nordflåten, en post han besatte til august 1946.Schulz-Torge, Ulrich-Joachim (red.): Who was who in the Soviet Union, München: K. G. Saur, 1992, s. 360.

Etter andre verdenskrig fikk Golovko nye oppgaver. Fra 1947 til 1952 tjenestegjorde han i marinestaben.Schulz-Torge, s. 297. Han var sjef for den den fjerde flåten  i Østersjøen fra 1952 til 1956. Fra januar til november 1956 var han sjef for Østersjøflåten.Schulz-Torge, 363 og 364. Deretter var Golovko til 1962 første nestøverstkommanderende for den sovjetiske flåten.

Golovko ble hedret med en rekke ordener og utmerkelser for sitt virke. Han ble tildelt Leninordenen fire ganger. Han fikk også Den røde fanes orden fire ganger, to av dem sammen med Usjakovordenen. Golovkov ble også tildelt Den røde stjernes orden og Nakhimovordenen. Golovko ble i 1946 tildelt storkors av St. Olavs Orden «for fortjeneste i samband med felttoget i Nord-Norge 1945».«Norske utmerkelser til russiske offiserer», Verdens Gang, 16. september 1946, s. 2.

 Referanser 

Kategori:Russiske offiserer
Kategori:Storkors av St. Olavs Orden
Kategori:Sovjetere fra den spanske borgerkrig
Kategori:Sovjetere fra andre verdenskrig
Kategori:Personer fra Kabardino-Balkaria